اعتقالات سبتمبر

اعتقالات سبتمبر او حملة سبتمبر هى مجموعة اعتقالات سياسية عملها انور السادات رئيس مصر لقمع المعارضين لسياسته. الاعتقالات ابتدت يوم 3 لحد 5 سبتمبر 1981. حملة الاعتقالات دى قبضت على اكتر من 1536 من سياسيين ، من ايديولوجيات مختلفه، مفكريين ، مثقفيين ، كتاب ، صحفيين و رجال دين مسلمين و مسيحيين و قفل جرايد معارضه.الاعتقالات دى مكنتش موجه لتيار سياسى معين و طالت ليبراليين ، اشتراكيين ، شيوعيين ، ماركسيين و اسلاميين.السادات برر الاعتقالات دى و قال انها عشان ميديش اسرائيل حجة عشان متنسحبش من سينا و عشان يضرب التوتر الطائفى.بالرغم ان السادات قال انه حيفرج عن المعتقلين دول بعد ما الامور تهدى ، بس فضلوا فى السجون . الأزمة بسبب الاعتقالات دى زادت و كانت سبب من اسباب اغتياله على ايد الجماعات الاسلاميه المتطرفه فى حادثة المنصه.
 قالو عن الاعتقالات 
الكاتب محمد حسنين هيكل كتب فى كتابه خريف الغضب ، ان الاعتقالات ابتدت فجر 3 سبتمبر بعد ما رجع السادات من واشنطن ، و ان الاعتقالات اللى كانت للطلبة الجامعة و الشباب من الاحزاب و التيارات السياسيه و الجامعات الاسلاميه المتطرفه كانت سهلة ، انما اعتقالات السياسيين و المثقفين الكبار و المعروفين و القيادات الدينية من المسلمين والمسيحيين كانت زى عمليات الشبه عسكريه.صافيناز كاظم قالت ان الاعتقالات دى كانت محاولة من السادات عشان يبين انه مركزه قوى و ممكن يخرس المعارضيين له ، و قالت انهم فى السجن كانو محرومين من كل الحقوق الاساسيه و مكنتش فيه زيارات و لا جرايد و منقطعين عن العالم و ممنوع عنهم اكل ، غير اكل السجن اللى مكنش صالح للاستهلاك الآدمى.
 المعتقلين 
حملة الاعتقالات دى قبضت على اكتر من 1536 مصرى ، من اشهرهم:
 محمد حسنين هيكل
 البابا شنوده التالت (اتعزل من منصبه و اتنفى فى دير وادى النطرون ) و 16 اسقف من الكنيسة القبطية الأرثوذكسية).
 فؤاد سراج الدين
 صافيناز كاظم
 عمر التلمسانى (مرشد الاخوان المسلمين)
 محمد حبيب
 جابر عصفور
 محمد احسان عبد القدوس
 فتحي رضوان
 شاهنده مقلد
 فريده النقاش
 لطيفة الزيات
 عبد الحميد كشك
 نوال السعداوى
 حمدين صباحى
 عبد المنعم ابو الفتوح
 ابو العز الحريرى
 ميلاد حنا
 احمد المحلاوى
 خالد الكيلانى
 عبد المحسن طه بدر
 عبد المنعم تليمة
 سيد البحراوى
 صبرى المتولى
 حسن حنفى

 شوف كمان 
 انور السادات
 حادثة المنصه
 لينكات خارجيه 
 31 عاما علي اعتقالات سبتمبر

تصنيف:سياسة مصر
تصنيف:انور السادات